open-index/open-wikipedia-markdown huggingface dataset:
Τρισεκατομμύριο

Το **τρισεκατομμύριο** (συντομογραφία: τρις) είναι φυσικός αριθμός που αντιπροσωπεύεται από μια μονάδα με 

* 12 μηδενικά (  = 10 12 , χίλια δισεκατομμύρια ή εκατομμύρια εκατομμύρια)  στο σύστημα ονοματοδοσίας αριθμών μικρής κλίμακας (συμπεριλαμβανομένης της Ελλάδας και της Ρωσίας). 
* 18 μηδενικά (   = 10 18 = 10 6 × 10 6 × 10 6 = (10 6 ) 3 , εκατομμύρια εκατομμύρια εκατομμύρια)  στο σύστημα ονοματοδοσίας αριθμών . 

## Προθέματα διεθνούς συστήματος

* Για ένα τρισεκατομμύριο (10 12 ) - τέρα. 
* Για ένα τρισεκατομμύριο (10 -12 ) - πίκο.  
* ISO: tera - (Τ).

## Εικονογραφήσεις

* Με ένα τρισεκατομμύριο τούβλα, όλες οι ήπειροι θα μπορούσαν να καλυφθούν με ομοιόμορφο συνεχές στρώμα σχεδόν στο ύψος ενός τετραώροφου σπιτιού. 
* Κάθε κυβικό εκατοστό αέρα έχει από 20 έως 30 τρισεκατομμύρια μόρια. 
* Περίπου ένα τρισεκατομμύριο βακτήρια ζουν στην επιφάνεια του ανθρώπινου σώματος  και ο συνολικός αριθμός βακτηρίων στο ανθρώπινο σώμα κυμαίνεται από 30 έως 50 τρισεκατομμύρια 
* Συνολικά, είναι δυνατές περισσότερες από 281 τρισεκατομμύρια (248 = 281 474 976 710 656) μοναδικές διευθύνσεις MAC . 
* Το 2007 παρουσιάστηκαν οι πρώτοι εμπορικοί σκληροί δίσκοι για οικιακούς υπολογιστές χωρητικότητας 1 TB. Στις αρχές του 2010, οι συσκευές αποθήκευσης βασισμένες σε SSD με βάση τη μνήμη φλας NAND ήταν σε θέση να παρέχουν έναν τέτοιο όγκο. 
* Το συνολικό ποσό των χρημάτων που δαπανώνται για την άμυνα και τα όπλα ξεπέρασε τα 1 τρις δολάρια ΗΠΑ το 2004. 
* Τον Ιανουάριο του 2009 η Ζιμπάμπουε εξέδωσε χαρτονόμισμα 100.000.000.000.000 δολαρίων Ζιμπάμπουε.

## Παραπομπές

Κατηγορία:Φυσικοί αριθμοί
Κροκοδειλάκι

Το **κροκοδειλάκι**, *Stellagama stellio* (Linnaeus, 1758) είναι μια μεγάλου μεγέθους σαύρα, με σχετικά πεπλατυσμένο σώμα, καλοσχηματισμένα πόδια και μακριά ουρά. Το μήκος της φτάνει συνολικά τα 30 εκ. μαζί με την ουρά, η οποία είναι σε μήκος περίπου όση και το σώμα. Είναι ημερόβια σαύρα που αρέσκεται να λιάζεται αρκετά και προτιμά πετρώδη και ξηρά ενδιαιτήματα.
## Ονομασίες
Άλλες ονομασίες περιλαμβάνουν τις σκούτζικας, σκουτζίκι, δράκος, κασιδιάρης, **κουρκούταβλος** (Ρόδος, Όλυμπος Καρπάθου), **κουρκουτάς** (Κύπρος), **κουρκούδιαλος** (Κάλυμνος / Πάτμος), **κουρκούβιαλος** (Κως), **κροκάς** (Χάλκη), **κορκόφιλας** (Ικαρία).

## Γεωγραφική κατανομή
Εξαπλώνεται στη Μικρά Ασία, στη Μέση Ανατολή, τη Β. Αφρική και την Κύπρο. Στην Ελλάδα απαντάται στους νομούς Θεσσαλονίκης και Χαλκιδικής, σε ορισμένα νησιά των Κυκλάδων (Μύκονος, Δήλος, Πάρος, Αντίπαρος, Νάξος κ.α.) και σε πολλά νησιά του Α. Αιγαίου (Σάμος, Λέσβος, Χίος, Ικαρία κ.α.) και των Δωδεκανήσων (Ρόδος, Κως, Νίσυρος, Λέρος, Σύμη, Τήλος, Καστελλόριζο) καθώς και στο Ιόνιο Πέλαγος (Κέρκυρα, Παξοί).

## Παραπομπές


Κατηγορία:Σαύρια
Κατηγορία:Ερπετά της Κύπρου
Χόι

Ο όρος **Χόι** μπορεί να αναφέρεται στα εξής:

## Γεωγραφία
* Χόι (Σκωτία), πόλη της Σκωτίας στο βόρειο Ηνωμένο Βασίλειο
* Χόι (Ιράν), πόλη της Επαρχίας Δυτικού Αζερμπαϊτζάν στο βορειοδυτικό Ιράν
Χριστίνα Λέκκα

Η **Χριστίνα Λέκκα** (γεννημένη το 1972) είναι Ελληνίδα μοντέλο που έγινε η πρώτη και μοναδική γυναίκα από τη χώρα της που κέρδισε το διαγωνισμό ομορφιάς Miss International το 1994.

## Ελληνίδα 1994
Κέρδισε τον τίτλο «Ελληνίδα 1994» στο διαγωνισμό ομορφιάς Σταρ Ελλάς. Η νίκη της στο διαγωνισμό Miss International ήρθε λίγους μήνες αργότερα, στο Ίσε της Ιαπωνίας.

## Παραπομπές


Κατηγορία:Ελληνίδες μοντέλα
Κατηγορία:Νικήτριες Miss International
Εντοάρντο Μαριάνι

Ο **Εντοάρντο Μαριάνι** (*Edoardo Mariani,* 5 Μαρτίου 1893 &#x2013; 7 Ιανουαρίου 1956) ήταν Ιταλός ποδοσφαιριστής. Αγωνίστηκε με την Εθνική Ιταλίας στους Θερινούς Ολυμπιακούς Αγώνες του 1912. 

## Παραπομπές


Κατηγορία:Ιταλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές στους Θερινούς Ολυμπιακούς Αγώνες 1912
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Τζένοα
Κατηγορία:Ποδοσφαιριστές Λάτσιο
Δημήτρης Κουτρομάνος

Ο **Δημήτρης Κουτρομάνος** (25 Φεβρουαρίου 1987, Αγρίνιο) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος αμυντικός. 

## Σταδιοδρομία σε συλλόγους
Έχει αγωνιστεί στους συλλόγους Παναιτωλικός, ΑΕΚ, Θρασύβουλος, Εθνικός Πειραιά, Αναγέννηση Καρδίτσας, Λαμία και Ηρακλή.
## Διεθνής σταδιοδρομία
Έχει 5 συμμετοχές με την Εθνική Νέων Ελλάδας.

## Διακρίσεις
### Α.Ε.Κ.
* Κύπελλο: Φιναλίστ 2008-09

## Παραπομπές


## Εξωτερικοί σύνδεσμοι
* Guardian Football 
*   
* Προφίλ στο Transfermarkt.com 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Α.Σ. Λαμίας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κονάκι

Τα **κονάκια** αποτελούν μια ομάδα άποδων σαυρών του γένους *Anguis* στην οικογένεια Anguidae. Μοιάζουν με φίδια (λόγω της απουσίας των άκρων τους), αλλά στην πραγματικότητα είναι άποδες σαύρες, καθώς διαθέτουν ακουστικά ανοίγματα και βλέφαρα.

## Παρουσία στην Ελλάδα
μικρογραφία|600x600εσ|αριστερά|Γεωγραφική κατανομή των τριών ειδών ''Anguis'' (κονάκια) στην Ελλάδα
Στην Ελλάδα απαντώνται τα εξής είδη:

* Κοινό κονάκι – *Anguis fragilis* Linnaeus, 1758 (Βόρεια Ελλάδα, από Κεντρική Μακεδονία μέχρι και Θράκη)
* Ελληνικό κονάκι – *Anguis graeca* Bedriaga, 1881 (Δ. και Κ. Ελλάδα, Β. Πελοπόννησος, Εύβοια και Κέρκυρα.)
* Κεφαλλονίτικο κονάκι – *Anguis cephallonica* Werner, 1894 (Πελοπόννησος, Ζάκυνθος, Κεφαλονιά)

## Παραπομπές
Κεφαλλονίτικο κονάκι

Το **Κεφαλλονίτικο κονάκι**, *Anguis cephallonica* Werner, 1894 είναι ένα είδος άποδης σαύρας της οικογένειας Anguidae. Πρόκειται για ενδημικό είδος της Ελλάδας, καθώς απαντάται μόνο στην Πελοπόννησο, τη Ζάκυνθο και την Κεφαλονιά.

## Παρουσία στην Ελλάδα
[μικρογραφία|600x600εσ|αριστερά|Γεωγραφική κατανομή των τριών ειδών ''Anguis'' ([κονάκια) στην Ελλάδα ]]
Στην Ελλάδα, εκτός από το Κεφαλλονίτικο κονάκι, απαντώνται τα εξής είδη:

* Κοινό κονάκι – *Anguis fragilis* Linnaeus, 1758 (Βόρεια Ελλάδα, από Κεντρική Μακεδονία μέχρι και Θράκη)
* Ελληνικό κονάκι – *Anguis graeca* Bedriaga, 1881 (Δ. και Κ. Ελλάδα, Β. Πελοπόννησος, Εύβοια και Κέρκυρα.)

## Παραπομπές
Κοινό κονάκι

Το **κοινό κονάκι**, *Anguis fragilis* Linnaeus, 1758 είναι ένα είδος άποδης σαύρας της οικογένειας Anguidae. Πρόκειται για ενδημικό το πιο κοινό κονάκι στην Ευρώπη. Στην Ελλάδα απαντάται στη Μακεδονία και τη Θράκη. Στην Δ. Μακεδονία, καθώς και στον υπόλοιπο ηπειρωτικό κορμό αντικαθίσταται από το Ελληνικό κονάκι (*Anguis graeca*).

## Παρουσία στην Ελλάδα
[μικρογραφία|600x600εσ|αριστερά|Γεωγραφική κατανομή των τριών ειδών ''Anguis'' ([κονάκια) στην Ελλάδα ]]
Στην Ελλάδα, εκτός από το κοινό κονάκι, απαντώνται τα εξής είδη:
* Ελληνικό κονάκι – *Anguis graeca* Bedriaga, 1881 (Δ. και Κ. Ελλάδα, Β. Πελοπόννησος, Εύβοια και Κέρκυρα.)
* Κεφαλλονίτικο κονάκι – *Anguis cephallonica* Werner, 1894 (Πελοπόννησος, Ζάκυνθος, Κεφαλονιά)

## Παραπομπές


## Εξωτερικοί σύνδεσμοι
* 

Κατηγορία:Σαύρια
Ελληνικό κονάκι

Το **Ελληνικό κονάκι**, *Anguis graeca* Bedriaga, 1881 είναι ένα είδος άποδης σαύρας της οικογένειας Anguidae. Απαντάται στη Σερβία, στο Μαυροβόυνιο, στην Αλβανία και στην Ελλάδα. Στην Ελλάδα απαντάται στην Δ. και Κ. Ελλάδα, στην Β. Πελοπόννησο, στην Εύβοια και στην Κέρκυρα.

## Παρουσία στην Ελλάδα
[μικρογραφία|600x600εσ|αριστερά|Γεωγραφική κατανομή των τριών ειδών ''Anguis'' ([κονάκια) στην Ελλάδα ]]
Στην Ελλάδα, εκτός από το Ελληνικό κονάκι, απαντώνται τα εξής είδη:

* Κοινό κονάκι – *Anguis fragilis* Linnaeus, 1758 (Βόρεια Ελλάδα, από Κεντρική Μακεδονία μέχρι και Θράκη)
* Κεφαλλονίτικο κονάκι – *Anguis cephallonica* Werner, 1894 (Πελοπόννησος, Ζάκυνθος, Κεφαλονιά)

## Παραπομπές


Κατηγορία:Σαύρια
Μεταφορές στην Αλβανία

Οι **μεταφορές στην [[Αλβανία]]** συνίστανται από χερσαίες μεταφορές, θαλάσσιες και εναέριες, οι οποίες υπάγονται κατά κύριο λόγο στο Υπουργείο Υποδομών της Αλβανίας. Η ανάπτυξη και η βελτίωση των μεταφορών στη χώρα παραμένει μεταξύ των σημαντικότερων προτεραιοτήτων της κυβέρνησης της Αλβανίας.

Ο τομέας έχει σημειώσει σημαντικές αλλαγές και μεγάλη ανάπτυξη και επέκταση τα τελευταία χρόνια, ειδικά μετά την πτώση του κομμουνισμού στη χώρα. Οι βελτιώσεις στην οδική υποδομή, τις αστικές συγκοινωνίες και τα αεροπορικά ταξίδια έχουν οδηγήσει σε τεράστια βελτίωση των μεταφορών. Αυτές οι αναβαθμίσεις έχουν παίξει βασικό ρόλο στην υποστήριξη της οικονομίας της Αλβανίας, η οποία κατά την τελευταία δεκαετία έχει βασιστεί σε μεγάλο βαθμό στον κατασκευαστικό κλάδο.

## Αεροπορικές μεταφορές
Το σημαντικότερο και μοναδικό διεθνές αεροδρόμιο της χώρας είναι το Διεθνές Αεροδρόμιο «Μητέρα Τερέζα» στα Τίρανα, πρωτεύουσα της χώρας. Ο συνολικός αριθμός επιβατών για τη χώρα αυξήθηκε από τα 1.997.044 το 2015 σε 2.200.449 το 2016. Από τον Ιανουάριο έως τον Οκτώβριο του 2017, ο αερολιμένας εξυπηρέτησε 2.224.833 επιβάτες και χειρίστηκε 1.857 τόνους εμπορευμάτων.

Το 2005 το αεροδρόμιο των Τιράνων δόθηκε σε μια αμερικανο-γερμανική κοινοπραξία για μια περίοδο εκμετάλλευσης 20 ετών. Παρά τον σημαντικό εκσυγχρονισμό του αεροδρομίου, οι τιμές εισητηρίων είναι από τις υψηλότερες στην Ευρώπη εξαιτίας του μονοπωλίου στον εναέριο χώρο της Αλβανίας και τις περιορισμένες επιλογές μεταφορέων. Ως αποτέλεσμα, οι αερομεταφορείς χαμηλού κόστους αποθαρρύνονται να εισέλθουν στην αλβανική αγορά, ενώ οι γειτονικές χώρες προσφέρουν πολύ χαμηλότερες τιμές στα δικά τους αεροδρόμια.

Μετά από μια περίοδο εντατικών διαπραγματεύσεων, η αλβανική κυβέρνηση κατάφερε να μειώσει την περίοδο παραχώρησης κατά 5 χρόνια, μέχρι το 2020, ανοίγοντας έτσι τη δυνατότητα αεροπορικών εταιρειών χαμηλού κόστους να εισέλθουν στην αλβανική αγορά, όπως και έγινε με την έναρξη πτήσεων μεταξύ Τιράνων και Βουδαπέστης από την Wizz Air το 2017.

Το 2008 εγκαινιάστηκε Αεροδρόμιο του Κούκες, το οποίο έγινε το δεύτερο πολιτικό αεροδρόμιο στην Αλβανία. Το αεροδρόμιο που αγοράστηκε από μια αλβανική εταιρεία προγραμματίζεται να λειτουργήσει το 2019.

## Σιδηροδρομικές μεταφορές
Η Αλβανία διαθέτει 447 χιλιόμετρα σιδηροδρομικών γραμμών διαμέτρου 1.435 mm. Το σιδηροδρομικό δίκτυο συνδέεται μόνο με το γειτονικό Μαυροβούνιο.

## Παραπομπές
Φιδόσαυρα

Η **φιδόσαυρα** ή τυφλίτης είναι μια μεγάλου μεγέθους άποδη σαύρα της οικογένειας Anguidae. Απαντάται στη Νότια και Α. Ευρώπη, καθώς και στην Κ. Ασία.

## Περιγραφή
Η φιδόσαυρα μπορεί να φτάσει τα 140 cm σε μήκος. Μοιάζει με φίδι, αλλά στην πραγματικότητα είναι άποδη σαύρα. Αυτό σημαίνει ότι έχει βλέφαρα και ακουστικά ανοίγματα, σε αντίθεση με τα φίδια.
μικρογραφία|αριστερά|230px|Η ραχιαία αύλακα σε ενήλικα και ανήλικα άτομα αποτελεί διαγνωστικό χαρακτηριστικό του είδους
Μοιάζει με κονάκι (*Anguis*), αλλά μπορεί να διακριθεί εύκολα, τόσο σε ενήλικα, όσο και σε ανήλικα άτομα, λόγω της πλάγιας αύλακας που ξεκινά από το ακουστικό άνοιγμα και καταλήγει στην κλοάκη.
## Γεωγραφική κατανομή
Στην Ελλάδα απαντάται στην Ηπειρωτική Ελλάδα, στην Πελοπόννησο, στην Εύβοια, στο Ιόνιο (Κέρκυρα, Λευκάδα, Κεφαλονιά, Ζάκυνθος), αλλά και σε αρκετά νησιά του Αιγαίου (Θάσος, Σκιάθος, Λήμνος, Άγιος Ευστράτιος, Λέσβος, Σάμος,  Ικαρία, Κως, Ρόδος).

## Παραπομπές


Κατηγορία:Σαύρια
Human Torch

Ο **Τζόναθαν Λόγουελ Σπένσερ «Τζόνι» Στορμ**, ευρύτερα γνωστός ως **Human Torch** (ελληνική μεταφορά: Ανθρώπινος Πυρσός), είναι χαρακτήρας που εμφανίζεται σε αμερικανικά βιβλία κόμικς που εκδίδονται από τη Marvel Comics. Ο χαρακτήρας δημιουργήθηκε από τους Σταν Λι και Τζακ Κέρμπι και έκανε το ντεμπούτο του στο *[[Fantastic Four]]* #1 (Νοέμβριος 1961) ως ιδρυτικό μέλος της υπερηρωικής ομάδας Fantastic Four. Βασίζεται στο ομώνυμο ανδροειδές Human Torch από τον Καρλ Μπούργκος που εμφανιζόταν σε κόμικς του προκατόχου της Marvel Comics, Timely Comics.

Όπως και οι υπόλοιποι Fantastic Four, ο Τζόνι απέκτησε τις ικανότητές του από κοσμικές ακτίνες που διαπέρασαν το διαστημόπλοιο στο οποίο βρισκόντουσαν. Μπορεί να απορροφήσει και να τυλίξει ολόκληρο το σώμα του στις φλόγες, να πετάξει και να και να ελέγξει τη φωτιά. Είναι το νεότερο ηλικιακά μέλος της ομάδας και ο αδερφός της Σούζαν Στορμ. Στις αρχές της δεκαετίας του 1960, Τζόνι πρωταγωνίστησε σε μια σειρά σόλο κόμικς, τα οποία εκδόθηκαν ως μέρος της σειράς *[[Strange Tales]]*. Φίλο και συχνό συνεργάτη του αποτελεί ο συνομήλικος υπερήρωας Spider-Man. 

Ο Human Torch έχει προσαρμοστεί σε διάφορα μέσα, περιλαμβάνοντας ταινίες, τηλεοπτικές σειρές και βιντεοπαιχνίδια. Έκανε το κινηματογραφικό του ντεμπούτο στην ακυκλοφόρητη ταινία *[[The Fantastic Four (ταινία, 1994)|The Fantastic Four]]* (1994), υποδυόμενος από τον Τζέι Άντεργουντ. Ο Κρις Έβανς υποδύθηκε τον χαρακτήρα στην ταινία *[[Fantastic Four (ταινία, 2005)|Fantastic Four]]* (2007), στη συνέχεια της, *[[Fantastic Four: Η Άνοδος του Silver Surfer]]* (2007), στην τηλεοπτική σειρά κινουμένων σχεδίων *[[Robot Chicken]]* (2008) και στην ταινία του Κινηματογραφικού Σύμπαντος της Marvel (MCU) *[[Deadpool & Wolverine]]* (2024). Ο Τζόζεφ Κουίν υποδύθηκε μια διαφορετική εκδοχή του χαρακτήρα στις ταινίες του MCU *[[The Fantastic Four: Πρώτα Βήματα]]* (2025), *[[Εκδικητές: Η Άνοδος του Doctor Doom]]* (2026) και ** (2027).

## Παραπομπές


## Εξωτερικοί σύνδεσμοι

* Human Torch στο Marvel.com

Κατηγορία:Υπερήρωες της Marvel Comics
Κατηγορία:Χαρακτήρες των Εκδικητών
Κατηγορία:Χαρακτήρες που δημιουργήθηκαν από τον Σταν Λι
Κατηγορία:Χαρακτήρες κόμικς που δημιουργήθηκαν το 1961
Κατηγορία:Χαρακτήρες των Fantastic Four
Κατηγορία:Χαρακτήρες που δημιουργήθηκαν από τον Τζακ Κέρμπι
Mister Fantastic

O **Mister Fantastic** (**Ριντ Ρίτσαρντς**) είναι υπερήρωας που εμφανίζεται σε Αμερικανικά βιβλία κόμικς που εκδίδονται από την Marvel Comics. Έκανε την πρώτη του εμφάνιση στο *Fantastic Four* #1 (Νοέμβριος 1961), ως ο σύζυγος της Σου Στορμ και ο αρχηγός της ομάδας υπερηρώων Fantastic Four. 

Όταν αυτός, η Στορμ, ο Τζόνι Στορμ και ο Μπεν Γκριμ στέλνονται σε μια διαστημική αποστολή αποκτούν υπερφυσικές ικανότητες περνώντας μέσα από κοσμική ακτινοβολία. Ο Ριντ αποκτά την ικανότητα να λυγίζει και να τεντώνει όποτε θέλει. Οι τέσσερίς τους αποφασίζουν να χρησιμοποιήσουν τις ικανότητες τους για να βοηθήσουν αυτούς που το έχουν ανάγκη και ιδρύουν την ομάδα Fantastic Four, με τον Ριντ να τους ηγείται. Αρκετά χρόνια αργότερα, ο Ριντ και η Σου αποκτούν ένα γιο, τον Φράνκλιν.

Ο χαρακτήρας έχει εμφανιστεί σε διάφορες κινηματογραφικές προσαρμογές των κόμικς της Marvel. Ο Άλεξ Χάιντ-Γουάιτ τον υποδύθηκε στο *[[The Fantastic Four (ταινία, 1996)|The Fantastic Four]]* (1994), ο Γιόαν Γκρίφιθ στο *[[Fantastic Four (ταινία, 2005)|Fantastic Four]]* (2005) και στη συνέχεια *[[Fantastic Four: Rise of the Silver Surfer]]* (2007), και ο Μάιλς Τέλερ στο *[[Fantastic Four (ταινία, 2015)|Fantastic Four]]* (2015). Στο Κινηματογραφικό Σύμπαν της Marvel, ο Τζον Κραζίνσκι υποδύθηκε τον Ριντ στο *[[Doctor Strange in the Multiverse of Madness]]* (2022) και ο Πέδρο Πασκάλ τον υποδύεται στα *[[The Fantastic Four: Πρώτα Βήματα]]* (2025), *[[Εκδικητές: Η Άνοδος του Doctor Doom]]* (2026) και ** (2027).

## Παραπομπές


## Εξωτερικοί σύνδεσμοι

* Mister Fantastic στο Marvel.com

Κατηγορία:Υπερήρωες της Marvel Comics
Κατηγορία:Χαρακτήρες των Εκδικητών
Κατηγορία:Χαρακτήρες που δημιουργήθηκαν από τον Σταν Λι
Κατηγορία:Χαρακτήρες κόμικς που δημιουργήθηκαν το 1961
Κατηγορία:Χαρακτήρες των Fantastic Four
Κατηγορία:Χαρακτήρες που δημιουργήθηκαν από τον Τζακ Κέρμπι
Α.Ο. Απόλλων Ερέτριας

Ο **Αθλητικός Όμιλος Απόλλων Ερέτριας** είναι Ελληνικός αθλητικός σύλλογος με έδρα την Ερέτρια της Εύβοιας. Επίσημο έτος ίδρυσης του συλλόγου είναι το 1958 και έχει έμβλημα την κεφαλή του θεού Απόλλωνα της Ελληνικής μυθολογίας και χρώματα το μπλε και το λευκό. Διαθέτει τμήμα ποδοσφαίρου ανδρών και πλήρη τμήματα υποδομών. Στο παρελθόν έχει αγωνιστεί στο πρωτάθλημα της Γ΄ και Δ΄ Εθνικής κατηγορίας.

## Ιστορία
Ο «**Αθλητικός Όμιλος Απόλλων Ερέτριας**» ιδρύθηκε το 1958. Αρχικά αγωνιζόταν στην Ε.Π.Σ. Ευβοίας-Βοιωτίας και κατόπιν εντάχθηκε στην Ε.Π.Σ. Ευβοίας, με την ίδρυσή της το 1974. Το 1979 κατέκτησε το πρωτάθλημα για πρώτη φορά στην ιστορία του και τη σεζόν 1979-80 αγωνίστηκε στο Εθνικό ερασιτεχνικό πρωτάθλημα, που αποτελούσε την τρίτη τη τάξει κατηγορία του ελληνικού ποδοσφαίρου. Τα επόμενα χρόνια είχε συνεχή παρουσία στα πρωταθλήματα της Ε.Π.Σ. Ευβοίας και της Δ΄ Εθνικής κατηγορίας. Στην Δ΄ Εθνική αγωνίστηκε τις χρονιές 1987-88, 1995-96 και 1997-98. Την αγωνιστική περίοδο 2017-18 κατέκτησε το πρωτάθλημα Ε.Π.Σ. Ευβοίας μετά από 21 χρόνια και κέρδισε την άνοδο στην Γ΄ Εθνική κατηγορία, για πρώτη φορά στην ιστορία του.

Συνολικά έχει κατακτήσει 5 φορές το πρωτάθλημα Ε.Π.Σ. Ευβοίας, τις χρονιές 1978-79, 1986-87, 1994-95, 1996-97 και 2017-18. Επίσης, έχει κατακτήσει 2 φορές το κύπελλο Ε.Π.Σ. Ευβοίας τις χρονιές 1986-87 και 1990-91, ενώ το 2016 και το 2019 υπήρξε φιναλίστ με αντίπαλους τον Α.Ο. Χαλκίδα και τον Α.Ο. Νέας Αρτάκης αντίστοιχα.

Την αγωνιστική περίοδο 2018-19, αγωνίστηκε για πρώτη φορά στην Γ΄ Εθνική και μετείχε στον 7ο όμιλο. Πρώτος αγώνας της ιστορίας του στην Γ΄ Εθνική ήταν εντός έδρας με αντίπαλο τον Ηλυσιακό στις 30 Σεπτεμβρίου 2018 στην πρεμιέρα του πρωταθλήματος.

## Παραπομπές


## Εξωτερικοί σύνδεσμοι
*Επίσημη σελίδα Απόλλων Ερέτριας στο facebook

Κατηγορία:Αθλητικοί σύλλογοι Εύβοιας
Κατηγορία:Ιδρύσεις αθλητικών συλλόγων το 1958
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1958
Στέλιος Κόκοβας

Ο **Στέλιος Κόκοβας** (γενν. 6 Ιουλίου 2001, Λάρισα) είναι Έλληνας ποδοσφαιριστής, ο οποίος αγωνίζεται ως αμυντικός για τη Μπόχουμ. 

## Σταδιοδρομία σε συλλόγους
Ο Κόκοβας έκανε το επαγγελματικό του ντεμπούτο για τη Μπόχουμ στις 30 Μαρτίου 2019, ξεκινώντας στο αρχικό σχήμα στην εντός έδρας ισοπαλία 0-0 εναντίον του Αμβούργου, για τη 2. Μπούντεσλιγκα.

## Εθνική ομάδα
Έχει αγωνιστεί για την Εθνική Νέων.

## Παραπομπές


## Εξωτερικοί σύνδεσμοι
* Προφίλ στο DFB.de
* Προφίλ στο kicker.de
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές ΦφΛ Μπόχουμ
Κατηγορία:Έλληνες ποδοσφαιριστές στο εξωτερικό
Μέιμπελ (τραγουδίστρια)

Η **Μέιμπελ Αλαμπάμα Περλ ΜακΒέι** (*Mabel Alabama Pearl McVey*, 20 Φεβρουαρίου 1996) πιο γνωστή απλά ως **Μέιμπελ** είναι Αγγλίδα τραγουδίστρια και στιχουργός.

## Καριέρα
Η καριέρα της ξεκίνησε το 2015, όταν κυκλοφόρησε το πρώτο της τραγούδι "Know Me Better", ενώ ακολούθησαν το "My Boy My Town" και το "Thinking Of You".

Το 2017 κυκλοφόρησε το τραγούδι "Finders Keepers" (ft. Kojo Funds), το οποίο έφτασε στα Top 10 των UK Singles Charts και έγινε πλατινένιο. Αργότερα την ίδια χρονιά, κυκλοφόρησε το πρώτο της EP, "Ivy To Roses" και συμμετείχε στην ευρωπαϊκή περιοδεία του Χάρι Στάιλς ως άνοιγμα. Έπειτα, έκανε και τη δική της περιοδεία στην Ευρώπη. Το 2018, κυκλοφόρησε τα τραγούδια "Fine Line" (μαζί με τον Not3s), "Ring Ring" (μαζί με τους Jax Jones και Rich the kid), "Cigarette" (μαζί με τους Rayne & Stefflon Don) και "One Shot". Τα δύο πρώτα έγιναν χρυσά στο Ηνωμένο Βασίλειο ενώ το τρίτο, αργυρό.

To 2019 κυκλοφόρησε δύο τραγούδια. Το "Don't Call Me Up" που έγινε χρυσό στην Αυστραλία και πλατινένιο σε Ηνωμένο Βασίλειο και Καναδά και το "Mad Love".

## Προσωπική ζωή
Είναι κόρη της Σουηδής τραγουδίστριας Νένε Τσέρι και του Βρετανού μουσικού παραγωγού Κάμερον ΜακΒέι. Έχει μια βιολογική αδελφή, την Τάισον (γενν. 1989) καθώς και δύο ετεροθαλή αδέλφια. Την Ναΐμα Κάρλσον (γενν. 1983) από την πλευρά της μητέρας της και τον Μάρλον Ρουντέτ (γενν. 1983) από τη πλευρά του πατέρα της. Επίσης, είναι εγγονή του τζαζ μουσικού Ντον Τσέρι (1936-1995).

## Περιοδείες

### Headlinning

* High Expectations Tour (2020)

### Supporting

* Harry Styles: Live on Tour (2018)
* LANY: Thrilla & Manila (2019)
* Khalid: Free Spirit World Tour (2019)
* Harry Styles: Love on Tour (2020)

## Παραπομπές


Κατηγορία:Αγγλίδες τραγουδίστριες
Κατηγορία:Άγγλοι στιχουργοί
Κατάλογος μοναρχών της Βαλένθια

Το μεγαλύτερο διάστημα του Μεσαίωνα η Βαλένθια βρέθηκε στο επίκεντρο της Ευρωπαϊκής πολιτικής. Όταν οι Μαυριτανοί κατέκτησαν την Ιβηρική χερσόνησο το Χαλιφάτο των Ομεϋαδών και το Χαλιφάτο της Κόρδοβας απέκτησαν την εξουσία στην ευρύτερη περιοχή. Μετά την κατάρρευση του Χαλιφάτου της Κόρδοβας η ευρύτερη περιοχή πέρασε στον έλεγχο των τοπικών Μουσουλμανικών κρατιδίων της Τάιφας (1010) μέχρι την κατάκτηση της από τον Ελ Σιντ (1095). Κυβέρνησε μέχρι τον θάνατο του (1099), η χήρα του εκδιώχθηκε λίγο αργότερα από το Μουσουλμανικό Χαλιφάτο.

Με την κατάρρευση του Χαλιφάτου οι τοπικοί κυβερνήτες ανέλαβαν ξανά τον έλεγχο αλλά ακολούθησαν τέσσερις αλλαγές κυβερνητών μέσα σε δύο χρόνια, αυτό είχαν σαν αποτέλεσμα να κυριεύσουν την Βαλένθια η Μούρθια και στην συνέχεια οι Αλμοάδες. Η Βαλένθια κατακτήθηκε οριστικά από το Βασίλειο της Αραγωνίας (1237) που ίδρυσε το Βασίλειο της Βαλένθια μέσα στο Στέμμα της Αραγωνίας. Το βασίλειο της Βαλένθια είχε τους δικούς νόμους, έθιμα, κοινοβούλιο αλλά για ηγεμόνα είχε τον Βασιλιά της Αραγωνίας που διόριζε τον κυβερνήτη. Η κατάσταση αυτή συνεχίστηκε μέχρι την εποχή που ενώθηκε το Βασίλειο της Βαλένθια με την Μοναρχία της Ισπανίας (1714).

## Κυβερνήτες της Βαλένθια (713 - 1239)

*Χαλιφάτο των Ομεϋαδών και Χαλιφάτο της Κόρδοβας (713 - 1010)
*Α΄ Ταιφάτο της Βαλένθια (1010 - 1095)
*Ελ Σιντ (1095 - 1099)
*Βασιλείς της Καστίλης (1099 - 1102)
*Αλμοραβίδες (1102 - 1145)
*Β΄ Ταιφάτο της Βαλένθια (1145 - 1147)
*Ταιφάτο της Μούρθιας (1147 - 1172)
*Αλμοάδες (1172 - 1229)
*Γ΄ Ταιφάτο της Βαλένθια (1229 - 1239)

Ακολουθεί ο **Κατάλογος μοναρχών της Βαλένθια** οι οποίοι ταυτίζονται με τους μονάρχες της Αραγωνίας.

## [[Οίκος της Βαρκελώνης]]

## [[Οίκος της Τραστάμαρα]]

Μετά τον θάνατο του Μαρτίνο της Αραγωνίας ακολούθησε ένα κενό διαδοχής την περίοδο 1410 - 1412

Με τον γάμο των Καθολικών βασιλέων Φερδινάνδου και Ισαβέλλας το Βασίλειο της Αραγωνίας ενώθηκε με το Βασίλειο της Καστίλης σχηματίζοντας το Βασίλειο της Ισπανίας αλλά ο τίτλος του βασιλιά της Βαλένθια διατηρήθηκε.

## [[Οίκος των Αψβούργων]]

## [[Οίκος των Βουρβόνων]]

## [[Οίκος των Αψβούργων|Οίκος των Αψβούργων (συνέχεια)]]

Την εποχή που ξέσπασε ο Πόλεμος της Ισπανικής Διαδοχής (επίσημα το 1707) ο Φίλιππος Ε΄ της Ισπανίας διέλυσε οριστικά το Στέμμα της Αραγωνίας και όλους τους τίτλους του μαζί με τους υπόλοιπους και τον τίτλο του βασιλιά της Βαλένθια. Οι Ισπανοί μονάρχες ωστόσο μέχρι την Ισαβέλλα Β΄ της Ισπανίας εξακολουθούσαν να τυπώνουν στα νομίσματα τους τίτλους του Στέμματος της Αραγωνίας, μερικές φορές τους χρησιμοποιούσαν και στα επίσημα έγγραφα.

## Παραπομπές
 		


## Εξωτερικοί σύνδεσμοι
*ΑΡΑΓΩΝΙΑ

Κατηγορία:Βασιλείς της Βαλένθια
Βαλενθια
Αφρικανικός χαμαιλέοντας

Ο **Αφρικανικός χαμαιλέοντας**, ή **ανεμοκάμηλο** *Chamaeleo africanus* Laurenti 1768 είναι ένα είδος χαμαιλέοντα που απαντάται στην Αφρική και την Ελλάδα.

## Γεωγραφική κατανομή
Απαντάται στο Σαχέλ (από το Μάλι μέχρι τη Μαυριτανία και στο Σουδάν), μέχρι βόρεια την κοιλάδα του Νείλου. Το είδος εντοπίζεται και στον νομό Μεσσηνίας, όπου θεωρείται ότι έχει προέλθει από αρχαία εισαγωγή.

## Παραπομπές


Κατηγορία:Χαμαιλεοντίδες
Μεσογειακός χαμαιλέοντας

Ο **Μεσογειακός χαμαιλέοντας**, *Chamaeleo chamaeleon* (Linnaeus, 1758) είναι ένα είδος χαμαιλέοντα. Αποτελούν, μαζί με τον Αφρικανικό χαμαιλέοντα, τα μοναδικά είδη χαμαιλέοντα που η γεωγραφική τους κατανομή φτάνει την Ευρώπη.

## Γεωγραφική κατανομή
Στην Ευρώπη, απαντάται στην Ιβηρική χερσόνησο, Κύπρο και Σάμο. Από το σύνολο της Ευρωπαϊκής κατανομής του μόνο στη Σάμο θεωρείται αυτόχθονο. Εντοπίζεται επίσης στη Β. Αφρική και τη Μέση Ανατολή.

## Διατήρηση
Στο παρελθόν το είδος είχε εντοπιστεί στην Κρήτη και και την Χίο. Το ινστιτούτο θαλάσσιας προστασίας "Αρχιπέλαγος" διεξάγει προσπάθεια για την διατήρηση του είδους στη Σάμο. 

## Παραπομπές


Κατηγορία:Χαμαιλεοντίδες
Ζουζάνα Τσαπούτοβα

Η **Ζουζάνα Τσαπούτοβα** (Μπρατισλάβα, 21 Ιουνίου 1973-) είναι Σλοβάκα πολιτικός, δικηγόρος και ακτιβίστρια, η οποία υπηρέτησε ως πρόεδρος της Σλοβακίας από το 2019 έως το 2024. Στις 30 Μαρτίου 2019 εκλέχθηκε πρόεδρος, θέση την οποία ανέλαβε στις 15 Ιουνίου 2019. Είναι η πρώτη γυναίκα που ανέλαβε τη θέση   αλλά και το νεότερο πρόσωπο στην θέση αυτή, στην ηλικία των 45 ετών.

## Πρώτα χρόνια και σπουδές
Σπούδασε νομικά στο Πανεπιστήμιο Κομένιους της Μπρατισλάβα και αποφοίτησε το 1996. Εργάστηκε ως δικηγόρος και το 2017 κατήλθε στον πολιτικό στίβο, ως μέλος του νεοσύστατου κόμματος Προοδευτική Σλοβακία. Το 2018 ανακοίνωσε την υποψηφιότητά της για τις προεδρικές εκλογές του 2019, τις οποίες κέρδισε στον 2ο γύρο.

### Πολιτικές και περιβαλλοντικές θέσεις
Η Τσαπούτοβα θεωρείται δεινή ρήτορας, με ιδιαίτερα ευθείες τοποθετήσεις και είχε την υποστήριξη του προηγούμενου φιλελεύθερου προέδρου Αντρέι Κίσκα αλλά και άλλων πολλών προσωπικοτήτων.

Είναι όπως όλοι οι φιλελεύθεροι πολιτικοί υπέρ των διευρυμένων δικαιωμάτων των ομοφυλόφιλων και θεωρεί ότι ένα παιδί «θα ζει καλύτερα με δύο ανθρώπους του ίδιου φύλου που αγαπιούνται».

Σύμφωνα με αναλυτές, η επιτυχία της μπορεί να βασίζεται στη ψήφο των φιλελεύθερων ψηφοφόρων των πόλεων. Ωστόσο, οι πιο συντηρητικοί ψηφοφόροι της επαρχίας δεν την αντιμετωπίζουν τόσο θετικά.

Είναι ειδικευμένη σε ζητήματα της προστασίας του περιβάλλοντος. Το 2016 τιμήθηκε με το Περιβαλλοντικό βραβείο Γκόλντμαν.

## Προσωπική ζωή
Η Τσαπούτοβα είναι διαζευγμένη και έχει δύο κόρες.

## Παραπομπές


Κατηγορία:Πρόεδροι της Σλοβακίας
Λευκός θεός

Το ***Λευκός θεός*** (πρωτότυπος τίτλος: ***Fehér isten***) είναι ουγγρική δραματική ταινία του 2014 σε σκηνοθεσία του Κορνέλ Μουντρούτσο.

## Πλοκή
Όταν η μητέρα της Λίλι και ο καινούριος της σύντροφος ταξιδεύουν στην Αυστραλία για τρεις μήνες, η Λίλι πρέπει αυτό το διάστημα να μείνει με τον πατέρα της. Εκείνος δεν είναι ενθουσιασμένος που θα μείνει μαζί τους και ο μη καθαρόαιμος σκύλος της Λίλι, ο Χάγκεν. Στην Ουγγαρία υπάρχει η υποχρέωση οι κάτοικοι να πληρώνουν υψηλότερους φόρους για τους μη καθαρόαιμους σκύλους και για αυτόν τον λόγο πολλοί τους δίνουν σε καταφύγιο ζώων.

Κατά τη διάρκεια της πρόβας της σχολικής ορχήστρας, στην οποία η Λίλι παίζει τρομπέτα, ο Χάγκεν κάνει φασαρία και η Λίλι εγκαταλείπει την ορχήστρα. Στη συνέχεια, ο πατέρας της Λίλι βγάζει το ζώο έξω από το σπίτι σε έναν πολυσύχναστο δρόμο.

## Διανομή
*Ζοφία Πσότα ως Λίλι
*Σάντορ Ζότερ ως Ντάνιελ
*Λίλι Χόρβατ ως Έλζα

## Βραβεία/Διακρίσεις
Στο 67ο φεστιβάλ των Καννών η ταινία κέρδισε το βραβείο *Ένα Κάποιο Βλέμμα*. Επίσης, στους σκύλους που εμφανίστηκαν στην ταινία απονεμήθηκε ο Χρυσός Φοίνικας για Σκύλους.

Επίσης η ταινία ήταν η πρόταση της Ουγγαρίας για την καλύτερη ξενόγλωσση ταινία στα 87α Βραβεία Όσκαρ, ωστόσο δεν επελέγη.

## Παραπομπές


Κατηγορία:Ουγγρικές ταινίες
Κατηγορία:Σουηδικές ταινίες
Κατηγορία:Γερμανικές ταινίες
Κατηγορία:Σουηδικές δραματικές ταινίες
Κατηγορία:Γερμανικές δραματικές ταινίες
Κατηγορία:Ουγγρόφωνες ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στην Ουγγαρία
Κατηγορία:Ταινίες σχετικά με σκύλους
Κατηγορία:Ταινίες του 2014
Κτενάς Κοζάνης

Ο **Κτενάς** είναι ορεινό ακατοίκητο χωριό της Κοζάνης σε υψόμετρο 1.020 μέτρα.

## Γεωγραφικά - ιστορικά στοιχεία
Ο Κτενάς βρίσκεται στο κέντρο του νομού και τις νότιες πλαγιές του όρους Αετοβούνι (με υψόμετρο 1.256 μ.). Απέχει 21 χλμ. Β.-ΒΔ. από την Κοζάνη, 29,5 χλμ. Ν.-ΝΑ. από την Πτολεμαΐδα και 3 χλμ Α. από τον Σιδερά. Το χωριό εγκαταλείφθηκε στις αρχές της δεκαετίας του 1970 και όλα τα πέτρινα σπίτια του παραμένουν κλειστά εκτός της συντηρημένης εκκλησίας του Αγίου Δημητρίου, που πανηγυρίζει στις 26 Οκτωβρίου. Στην γύρω περιοχή λειτουργούν αρκετές κτηνοτροφικές εκμεταλλεύσεις κτηνοτρόφων από τον Σιδερά.

Η παλιά ονομασία του χωριού από την τουρκοκρατία ήταν *Ταρακτσιλάρ* και έτσι αναφέρεται το 1918 στο ΦΕΚ 260Α-31/12/1918 να προσαρτάται στην τότε κοινότητα Δεμιρτζιλέρ. Μετονομάστηκε σε Κτενάς το 1927. Με την ανταλλαγή των πληθυσμών το 1923, εγκαταστάθηκαν 45 οικογένειες (175 άτομα) προσφύγων από τη Μικρά Ασία. Σύμφωνα με το σχέδιο Καλλικράτης, μαζί με τον Σιδερά αποτελούν την τοπική κοινότητα Σιδερά που υπάγεται στη δημοτική ενότητα Δημητρίου Υψηλάντη του δήμου Κοζάνης και σύμφωνα με την απογραφή 2011 δεν κατοικείται.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Κοινωνία των Μπασκιρικών Γυναικών της Δημοκρατίας του Μπασκορτοστάν

Η **Κοινωνία των Μπασκιρικών Γυναικών της Δημοκρατίας του Μπασκορτοστάν** (μπασκιρικά: Башҡортостан Республикаһының Башҡорт ҡатын-ҡыҙҙары йәмғиәте, ρωσικά: Общество башкирских женщин Республики Башкортостан) είναι μη-κυβερνητική οργάνωση που ιδρύθηκε για να ενισχύσει τη θέση της γυναίκας στην κοινωνία, το ρόλο της στην κοινωνικο-πολιτική, οικονομική, κοινωνική και πολιτιστική ζωή της δημοκρατίας του Μπασκορτοστάν, την οικογένεια, την ενδυνάμωση, τη διατήρηση και την ανάπτυξη του πολιτισμού και της γλώσσας των Μπασκίρ τις λαϊκές παραδόσεις και τις τέχνες.

Η έδρα της βρίσκεται στο Μπασκορτοστάν, στην πρωτεύουσα της δημοκρατίας Ουφά.

## Γενικά χαρακτηριστικά
Η δημόσια οργάνωση "Κοινωνία των Μπασκιρικών Γυναικών της Δημοκρατίας του Μπασκορτοστάν" ιδρύθηκε στην Ούφα κατά την Ιδρυτική Συνέλευση στις 17 Νοεμβρίου 1990.

Το 2007, υπήρχαν 30 μέλη στο διοικητικό συμβούλιο του συλλόγου. 

Η οργάνωση συμμετέχει ενεργά σε διάφορες κοινωνικές εκδηλώσεις, όπως οι Μέρες των πόλεων και περιφερειών του Μπασκορτοστάν, σε εθνικές γιορτές, σε διαγωνισμούς, σε επιστημονικά και πρακτικά συνέδρια. Επίσης προσφέρει φιλανθρωπική βοήθεια σε ορφανοτροφεία, βοηθάει στην προώθηση υγιεινών τρόπων ζωής και άλλα.

Ο Μπασκιρικός σύλλογος Γυναικών είναι ένας από τους διοργανωτές δημοκρατικών και περιφερειακών οργανισμών, όπως η "Πρότυπη Νεαρή Οικογένεια", "Διαγωνισμός Ομορφιάς", "Εθνική Φορεσιά των Μπασκίρ". Επίσης διοργανώνει τους διαγωνισμούς Μπασκίροι  ποιητές-παραμυθάδες, "καλή Μητέρα", τις αργίες "Συνάντηση των συγχωριανών", "Γενεαλογικό δέντρο", "Τραγούδι ενός νανουρίσματος" και άλλα.

Ο Μπασκιρικός Σύλλογος Γυναικών, είναι μέλος της Ένωσης Γυναικών του Μπασκορτοστάν και του Παγκόσμιου Κορολτάι των Μπασκίρ. Η Κοινωνία συνεργάζεται με τον Διαπεριφερειακό Δημόσιο Οργανισμό Γυναικών για την προώθηση της διατήρησης των παραδόσεων από τους τουρκόφωνους πληθυσμούς, με τη Παγκόσμια Ένωση των Γυναικών του Τουρκικού Κόσμου, με τη δημόσια οργάνωση "Ακ Τιρμά" και άλλα.

## Πρόεδροι

* Ναζίμπα Μαξιούτοβα Χαερζαμάνοβα (1990—2000)
* Φιρντάους Γκιλμιτντίνοβνα Χισαμιτντίνοβα (2000—2003)
* Γκουλφίγια Αζναγκούλοβνα Γιουνούσοβα (2003—2004)
* Γκουζάλ Ραμαζάνοβνα Σιτντίκοβα (2004—2011)
* Ροζαλία Ασφανντιγιάροβνα Σουλτανγκαρέγιεβα (από το 2011)

## Παραπομπές


## Εξωτερικοί σύνδεσμοι

* https://web.archive.org/web/20190515060807/http://xn----7sbacsfsccnbdnzsqis3h5a6ivbm.xn--p1ai/index.php/read/8-statya/1879-bash-ort-atyn-y-ary-j-m-i-te*[[Γκουζάλ Σιτντίκοβα|Sitdikova G.R.]] * Society of Bashkir Women. / / Article in the Bashkir Encyclopedia 
Κατηγορία:Δημοκρατία του Μπασκορτοστάν
Βαρταμπέντ

Ο **βαρταμπέντ** ή **βαρνταπέτ** () είναι ιδιαιτέρως μορφωμένος αρχιμανδρίτης εντός της παραδόσεως της Αρμενικής Αποστολικής Εκκλησίας. Πρόκειται για τιμητικό τίτλο ο οποίος αποδίδεται σε μοναχούς ηγούμενους μοναστηριών, σε εφημέριους υπεύθυνους σημαντικών ενοριών ή σε ιερείς υπεύθυνους για την φύλαξη αγίων τόπων. Από την τάξη των βαρταμπέντ, συνήθως, επιλέγονται οι μελλοντικοί επίσκοπο της Αρμενικής Αποστολικής Εκκλησίας.

## Δείτε επίσης
* Ένα θεατρικό έργο του Σαρκίς Τσεμλεκντζιάν ελεύθερα εμπνεόμενο από έργο του Ντικράν Τσεγκουριάν ονομάζεται *Vartabed*.  

## Παραπομπές


## Εξωτερικός Σύνδεσμος
*  

Κατηγορία:Αρμενική Αποστολική Εκκλησία
Κατηγορία:Ανατολίτες Ορθόδοξοι μοναχοί
Κατηγορία:Θρησκευτικοί τίτλοι και βαθμοί
Ο νόμος της αγοράς

***Ο νόμος της αγοράς*** (πρωτότυπος τίτλος: ***La Loi du marché***) είναι γαλλική ταινία του 2015 σε σκηνοθεία του Στεφάν Μπριζέ.

## Πλοκή
Ο Τιερί είναι άνεργος για 18 μήνες, έχοντας χάσει τη δουλειά του ως εργάτης σε εργοστάσιο. Στην ηλικία των 51 ετών, βρίσκει μία νέα θέση εργασίας ως φρουρός ασφαλείας σε ένα σούπερ μάρκετ. Ωστόσο, με εντολή του προϊσταμένου του, πρέπει να κατασκοπεύει τους συναδέλφους του.

## Διανομή
*Βενσάν Λιντόν ως Τιερί Τογκουρντό
*Υβ Ορύ ως ο σύμβουλος του γραφείου εύρεσης εργασίας
*Καρίν ντε Μιρμπέκ ως η σύζυγος του Τιερί
*Ματιέ Σαλέ ως ο γιος του Τιερί

## Βραβεία/Διακρίσεις
Στο 68ο φεστιβάλ των Καννών η ταινία κέρδισε το βραβείο Ανδρικού Ρόλου (Βενσάν Λιντόν) και Ειδική Μνεία από την Οικουμενική Επιτροπή, ενώ ήταν υποψήφια για τον Χρυσό Φοίνικα.

Στα 41α βραβεία Σεζάρ κέρδισε το βραβείο καλύτερου ηθοποιού (Βενσάν Λιντόν) και ήταν υποψήφια στις κατηγορίες καλύτερης ταινίας και σκηνοθέτη.

## Παραπομπές


Κατηγορία:Γαλλικές ταινίες της δεκαετίας 2010
Κατηγορία:Γαλλικές δραματικές ταινίες
Κατηγορία:Γαλλόφωνες ταινίες
Κατηγορία:Ταινίες σχετικά με την οικονομική κρίση
Κατηγορία:Ταινίες του 2015
Κατηγορία:Ταινίες σε σκηνοθεσία Στεφάν Μπριζέ
Ο Σκορπιός

Ο **Σκορπιός** (αγγλικά: Scorpio), είναι  κατασκοπευτική περιπέτεια αμερικανικής παραγωγής του 1973, σε σκηνοθεσία Μάικλ Γουίνερ. Πρωταγωνιστούν οι Μπαρτ Λάνκαστερ, Αλέν Ντελόν, Πολ Σκόφιλντ και Τζων Κολίκος.

## Πλοκή
Κατά την διάρκεια του ψυχρού πολέμου, ο μεσήλικας Αμερικάνος πράκτορας της CIA, Κρος (Μπαρτ Λάνκαστερ), αηδιασμένος από τις πρακτικές της υπηρεσίας του, αποφασίζει να αποσυρθεί από την ενεργό δράση. Επειδή όμως ξέρει πολλά, ο προίσταμενος του, ΜακΚλάουντ (Τζων Κολίκος) αποφασίζει να του κλείσει το στόμα, και αναθέτει στον νεαρό συνεργάτη του Κρος, τον Γάλλο Ζαν Λωριέ (Αλέν Ντελόν) γνωστό με το παρατσούκλι "Σκορπιός", να εντοπίσει και να δολοφονήσει τον Κρος.

Ο Κρος θα καταφέρει να φύγει από την Ουάσιγκτον με την βοήθεια ενός φίλου του, μεταμφιεσμένος σε ιερέα και αφού αλλάξει αρκετές διαδρομές θα φτάσει τελικά στη Βιέννη, όπου ένας παλιός του φίλος και σοβιετικός πρακτόρας της KGB, ο Ζαρκόφ (Πολ Σκόφιλντ) θα του προσφέρει καταφύγιο προσωρινά.

Εν τω μεταξύ ο Σκορπιός θα αρχίσει να ψάχνει τον Κρος και θα καταφέρει να τον βρει, χωρίς όμως να είναι ξεκάθαρο ότι θέλει πραγματικά να τον σκοτώσει.

## Διανομή ρόλων
* Μπαρτ Λάνκαστερ ως Κρος 
* Αλέν Ντελόν ως Σκορπιός
* Τζων Κολίκος ως ΜακΚλάουντ
* Πολ Σκόφιλντ ως Ζαρκόφ

## Παραπομπές


## Εξωτερικοί σύνδεσμοι
* 

Κατηγορία:Αμερικανικές αστυνομικές θρίλερ ταινίες
Κατηγορία:Ταινίες σε σκηνοθεσία Μάικλ Γουίνερ
Κατηγορία:Αγγλόφωνες ταινίες
Κατηγορία:Ταινίες του 1973
Κατηγορία:Αμερικανικές ταινίες της δεκαετίας 1970
Σοφία Κόκκαλη

Η **Σοφία Κόκκαλη** (1988) είναι Ελληνίδα ηθοποιός.

## Βιογραφία
Η Σοφία Κόκκαλη είναι απόφοιτος του Εθνικού Θεάτρου. Έχει συνεργαστεί με σκηνοθέτες όπως ο Παντελής Βούλγαρης, ο Αλέξανδρος Βούλγαρης και ο Γιώργος Ζώης.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Λιβερά Κοζάνης

Τα **Λιβερά** είναι ορεινό χωριό της Κοζάνης σε υψόμετρο 960 μέτρα.

## Γεωγραφία - Ιστορία
Τα Λιβερά βρίσκονται στο κέντρο του νομού και είναι κτισμένα στις νότιες πλαγιές του όρους Κουρούμπα (υψόμετρο 1.257 μ.). Απέχει 20,5 χλμ. Β.-ΒΔ. από την Κοζάνη και 16 χλμ. Ν. από την Πτολεμαΐδα. Οι κάτοικοί του ασχολούνται με τη γεωργία (καλλιέργεια σιτηρών) και την κτηνοτροφία. Καταστράφηκε την κατοχή από τα γερμανικά στρατεύματα αλλά ξανακτίστηκε το 1951-53.

Η παλιά ονομασία του χωριού, από την τουρκοκρατία, ήταν *Γκουρτζιόβα* και έτσι αναφέρεται το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας. Μετονομάστηκε σε Λιβερά το 1927. Με την ανταλλαγή των πληθυσμών το 1923, εγκαταστάθηκαν 70 οικογένειες (291 άτομα) προσφύγων από τον Πόντο και τη Μικρά Ασία. Την περίοδο της κατοχής, στις 3 Φεβρουαρίου 1944, Γερμανοί Ναζί μαζί με συνεργάτες τους περικύκλωσαν το χωριό συγκρούστηκαν με τους Έλληνες αντάρτες του ΕΛΑΣ και αποχώρησαν αφού σκότωσαν 63 κατοίκους του και κατέστρεψαν το χωριό. Σύμφωνα με το σχέδιο Καλλικράτης αποτελεί την τοπική κοινότητα Λιβερών που υπάγεται στη δημοτική ενότητα Δημητρίου Υψηλάντη του δήμου Κοζάνης και σύμφωνα με την απογραφή 2021 έχει 19 κατοίκους.

## Εξωτερικοί σύνδεσμοι

* Ιστορία της δημοτικής ενότητας Δ. Υψηλάντη από το δήμο Κοζάνης 
* Λιβερά 3 Φλεβάρη 1944  (ΟΛΟΚΑΥΤΩΜΑ)  από τον ιστότοπο http://koultoura.com 

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Δήμος Στρώμνιτσας

Ο **Δήμος Στρώμνιτσας** ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Στρώμνιτσα ονομάζεται επίσης η πόλη στην οποία βρίσκεται η έδρα του Δήμου Στρώμνιτσας.

## Γεωγραφία
Ο Δήμος Στρώμνιτσας συνορεύει με:
*τον Δήμο Βαλαντόβου στα νοτιοδυτικά
*τον Δήμο Κόντσε στα βορειοδυτικά
*τον Δήμο Βασίλεβο και τον Δήμο Μποσίλοβο στα βόρεια
*τον Δήμο Νόβο Σέλο στα ανατολικά
*την Ελλάδα στα νοτιοανατολικά.

## Παραπομπές


## Εξωτερικοί σύνδεσμοι

* 

Κατηγορία:Δήμοι της Βόρειας Μακεδονίας

Κατηγορία:Νοτιοανατολική Στατιστική Περιφέρεια (Βόρεια Μακεδονία)
Μαυροβούνιο και ευρώ

Το Μαυροβούνιο δεν έχει νόμισμα. Από το 1996 το γερμανικό μάρκο ήταν το ντε φάκτο νόμισμα στο σύνολο των ιδιωτικών και τραπεζικών συναλλαγών και εγκρίθηκε επίσημα ως το νόμισμα του Μαυροβουνίου τον Νοέμβριο του 1999. Το μάρκο αντικαταστάθηκε από το ευρώ το 2002 χωρίς αντιρρήσεις από την Ευρωπαϊκή Κεντρική Τράπεζα (ΕΚΤ).

Η Ευρωπαϊκή Επιτροπή και η ΕΚΤ έχουν εκφράσει τη δυσαρέσκειά τους πάνω από τη μονομερή χρήση του ευρώ από το Μαυροβούνιο σε αρκετές περιπτώσεις, με την Αμέλια Τόρες, εκπρόσωπος τύπου της Ευρωπαϊκής Επιτροπής, να δηλώνει ότι "Οι προϋποθέσεις για την υιοθέτηση του ευρώ, είναι σαφείς. Αυτό σημαίνει, πρώτα και κύρια, να είναι μέλος της ΕΕ." Μια δήλωση που επισυνάπτεται στη Συμφωνία Σταθεροποίησης και Σύνδεσης του Μαυροβουνίου με την ΕΕ, έγραφε: "η μονομερής εισαγωγή του ευρώ δεν ήταν συμβατή με τη Συνθήκη."

Η ΕΕ επιμένει στην αυστηρή τήρηση των κριτηρίων σύγκλισης (όπως να μετέχει για δύο χρόνια στο σύστημα ERMII) τα οποία δεν είναι διαπραγματεύσιμα πριν από την υιοθέτηση του ευρώ, αλλά δεν παρενέβη για να σταματήσει τη μονομερής χρήση του ευρώ από το Μαυροβούνιο. Η ΕΕ έχει εκφράσει ανησυχίες για το κρατικό χρέος του Μαυροβουνίου, το οποίο είχε αυξηθεί στο 57% του ΑΕΠ μέχρι το 2011.

Αξιωματούχοι από την Κεντρική Τράπεζα του Μαυροβουνίου έχουν δηλώσει επανειλημμένως ότι τα Ευρωπαϊκά θεσμικά όργανα περιμένουν από αυτούς να ακολουθήσουν αυστηρά τους κανόνες του ΜΣΙ, κυρίως λόγω της ενταξιακής διαδικασίας στην ΕΕ. Ο Νίκολα Φάμπρις, επικεφαλής οικονομολόγος της Κεντρικής Τράπεζας του Μαυροβουνίου, δήλωσε ότι η κατάσταση ήταν διαφορετική από τότε που υιοθέτησαν το ευρώ, και ότι άλλα κράτη που εξέταζαν μονομερώς την υιοθέτηση του ευρώ, όπως η Κροατία και η Βοσνία και Ερζεγοβίνη, θα αντιμετώπιζαν κυρώσεις από την ΕΕ και η ενταξιακή διαδικασία θα αναστελλόταν αν πήγαιναν μπροστά.

Στις 17 Δεκεμβρίου 2010, το Μαυροβούνιο έλαβε καθεστώς υποψήφιας χώρας να ενταχθεί στην Ευρωπαϊκή Ένωση. Το ζήτημα αναμένεται να επιλυθεί μέσα από τη διαδικασία των διαπραγματεύσεων. Η ΕΚΤ έχει δηλώσει ότι οι συνέπειες από τη μονομερή υιοθέτηση του ευρώ "θα πρέπει να διευκρινιστούν το αργότερο σε περίπτωση ενδεχόμενων διαπραγματεύσεων για την προσχώρηση στην ΕΕ." Οι διπλωμάτες έχουν προτείνει ότι είναι απίθανο να αποσυρθεί το ευρώ από το Μαυροβούνιο. Ο Ράντογιε Ζούγκιτς, ο Μαυροβούνιος Υπουργός Οικονομικών, δήλωσε ότι "θα ήταν εξαιρετικά οικονομικά παράλογο να επιστρέψουμε στο δικό μας νόμισμα και στη συνέχεια να πάμε πάλι πίσω στο ευρώ." Αντ'αυτού, ελπίζει ότι το Μαυροβούνιο θα λάβει την άδεια να κρατήσει το ευρώ και υποσχέθηκε "ότι η κυβέρνηση του Μαυροβουνίου θα υιοθετήσει ορισμένα στοιχεία που θα πρέπει να πληρούν τις προϋποθέσεις για την περαιτέρω χρήση του ευρώ, όπως η υιοθέτηση δημοσιονομικών κανόνων."

Σε αντίθεση με τα επίσημα μέλη της Ευρωζώνης, το Μαυροβούνιο δεν κόβει νομίσματα και ως εκ τούτου δεν έχει κανένα ιδιαίτερο εθνικό σχέδιο.

## Δείτε επίσης

* Διεθνές καθεστώς και χρήση του ευρώ

## Σημειώσεις

* 

## Παραπομπές

Κατηγορία:Οικονομία του Μαυροβουνίου
Κατηγορία:Ευρώ ανά χώρα
Αρά Σιράζ

Ο **Αρά Σιράζ** (αρμενικά: *Արա Շիրազ*, 8 Ιουνίου 1941 – 18 Μαρτίου 2014) ήταν διακεκριμένος Αρμένιος γλύπτης.

## Βιογραφία
Γεννήθηκε τον Ιούνιο του 1941 στο Γερεβάν της ΣΣΔ Αρμενίας ως **Αραμάζντ Καραπετιάν** και ήταν γιος των ποιητών Χοβχανές Σιράζ (ψευδώνυμο του Χοβχανές ή Ονίκ Καραπετιάν) και Σίλβα Καπουτικιάν. Σπούδασε στο Κρατικό Ινστιτούτο Καλών Τεχνών και Θεάτρου του Γερεβάν από όπου αποφοίτησε το 1966. Κατά τη διάρκεια της καριέρας του παρουσίασε τα έργα του τόσο εντός Σοβιετικής Ένωσης (Μόσχα, Λένινγκραντ, Τιφλίδα, Ρίγα κλπ), όσο και στο εξωτερικό (π.χ. στη Γαλλία). Υπήρξε μέλος της Ένωσης Καλλιτεχνών της Αρμενίας (της οποίας διετέλεσε πρόεδρος από το 1987 μέχρι το 1993), καθώς και της αντίστοιχης Ένωσης Καλλιτεχνών της ΕΣΣΔ. Τον Φεβρουάριο του 2014 υπέστη καρδιακό επεισόδιο με αποτέλεσμα να διακομιστεί σε νοσοκομείο του Γερεβάν όπου απεβίωσε στις 18 Μαρτίου του ίδιου έτους.

## Έργο
Ο Σιράζ ανήκει στη γενιά των Αρμενίων γλυπτών που αναδείχτηκαν κατά τις δεκαετίες του 1960 και του 1970, ενώ το έργο του έχει ταυτιστεί σε μεγάλο βαθμό με την πρωτεύουσα της Αρμενίας, Γερεβάν. Μεταξύ των γλυπτών του περιλαμβάνονται το ύψους 9 μέτρων άγαλμα του Αρμένιου εθνικού ήρωα Αντρανίκ Οζανιάν κοντά στον καθεδρικό ναό του Γερεβάν (όπου ο Οζανιάν εικονίζεται πάνω σε δύο άλογα, τα οποία συμβολίζουν της ιστορικές περιοχές της Ανατολικής και Δυτικής Αρμενίας ή σύμφωνα με άλλη εκδοχή το σύγχρονο αρμενικό κράτος και τους Αρμένιους της Διασποράς) του Αμερικοαρμένιου λογοτέχνη Ουίλιαμ Σαρογιάν και του σκηνοθέτη Σεργκέι Παρατζάνοφ στους τάφους τους στο Πάνθεον του Κομίτας, οι προτομές του ηθοποιού Φρουνζίκ Μχερ Μκρντσιάν στο Γκιουμρί και του παγκόσμιου πρωταθλητή στο σκάκι Τιγράν Πετροσιάν στην περιοχή Κέντρον του Γερεβάν, το γλυπτό του ποιητή Παρουίρ Σεβάκ και το μνημείο του κομμουνιστή ηγέτη Αλεξάντερ Μιασνικιάν που ανεγέρθηκε το 1980 (αμφότερα στο Γερεβάν) κ.ά. 

Άλλα έργα του Σιράζ βρίσκονται στο Μουσείο Σύγχρονης Τέχνης της Αρμενίας, την Εθνική Πινακοθήκη της Αρμενίας, την Πινακοθήκη Τρετιακόφ, καθώς και σε ιδιωτικές συλλογές ανά τον κόσμο.

## Γλυπτά

Αρχείο:Andranik statue - Cathedral of Yerevan.jpg|Το μνημείο του Οζανιάν στο Γερεβάν.
Αρχείο:Հուշարձան Պարոյր Սևակին (3).jpg|Γλυπτό που απεικονίζει τον Παρουίρ Σεβάκ.
Αρχείο:Statue Tigran Petrosian 02.JPG|Προτομή του Τιγκράν Πετροσιάν.
Αρχείο:Sergei Parajanov head.jpg|Το ταφικό μνημείο του Παρατζάνοφ.


## Παραπομπές


## Βιβλιογραφία
* Angaladi︠a︡n, Ruben (2006). *[https://books.google.gr/books?id=ItQnAQAAIAAJ&q=Ara+Shiraz&dq=Ara+Shiraz&hl=el&sa=X&ved=0ahUKEwjqw_qZ76zhAhWF4aYKHWasCqoQ6AEIJzAA The Armenian Avant-garde of the 1960s. Seventeen Fates]*.
* Συλλογικό (2012). *[https://books.google.gr/books?id=S81BNrPz3hMC&printsec=frontcover Russian Cultural Anthropology After the Collapse of Communism]*. Routledge.

Κατηγορία:Αρμένιοι γλύπτες
Κατηγορία:Σοβιετικοί αρμενικής καταγωγής
Καπνοχώρι Κοζάνης

*Για συνώνυμο οικισμό στην Ελλάδα δείτε το λήμμα: [[Καπνοχώρι Φθιώτιδας]]*

Το **Καπνοχώρι** είναι ορεινό χωριό της Κοζάνης σε υψόμετρο 680 μέτρα.

## Γεωγραφικά - ιστορικά στοιχεία
Το Καπνοχώρι βρίσκεται προς τα όρια του νομού με το νομό Ημαθίας, στους βόρειους πρόποδες του όρους Σκοπός. Απέχει 22 χλμ. Α.-ΒΑ. από την Κοζάνη και 38 χλμ. ΝΔ. από τη Βέροια. Είναι κτισμένο νότια της Εγνατίας Οδού και της ΕΟ Αλεξάνδρειας - Κοζάνης, ανάμεσα στους οικισμούς Θυμαριά και Ανατολικό. Το όνομά του οφείλεται στα καπνά που καλλιεργούσαν οι κάτοικοί του.

Την περίοδο της τουρκοκρατίας στο χωριό, όπως και στα περισσότερα της περιοχής, κατοικούσαν μουσουλμάνοι Γιουρούκοι. Με την ανταλλαγή των πληθυσμών το 1923, χαρακτηρίστηκε αμιγώς προσφυγικό αφού εγκαταστάθηκαν 74 οικογένειες (318 άτομα) προσφύγων από τον Πόντο και την Ανατολική Ρωμυλία (Θράκη). Στα περίχωρα του Καπνοχωρίου βρίσκεται και ο "Άγιος Γεώργιος του τεκέ", που στο προαύλιο του υπάρχει θολωτό, υπόγειο κτίσμα (τουρκικό καζάνι σύμφωνα με την τοπική παράδοση) και μια γούρνα. Πιθανολογείται ότι τα ερείπια αυτά ανήκουν στον τεκέ των δερβίσηδων.

## Ονομασία - διοικητικά στοιχεία
Η παλιά ονομασία του χωριού, από την εποχή της τουρκοκρατίας ήταν *Σοφουλάρ* και έτσι αναφέρεται στο ΦΕΚ 260Α-31/12/1918 να ορίζεται έδρα της ομώνυμης κοινότητας. Το 1954 μετονομάστηκε σε Καπνοχώριον. Σύμφωνα με το σχέδιο Καλλικράτης, μαζί με το Ανατολικό και τη Σκάφη αποτελούν την τοπική κοινότητα Καπνοχωρίου που ανήκει στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 ο πληθυσμός του ως κοινότητα είναι 331 κάτοικοι ενώ ως οικισμός 301.

## Εξωτερικοί σύνδεσμοι
*Η ιστορία της δημοτικής ενότητας Ελλησπόντου από τον ιστότοπο του δήμου Κοζάνης
*Ο τεκές στο Καπνοχώρι (Σοφουλάρ) (σελ. 16-17 του pdf) από τον ιστότοπο https://edymme.files.wordpress.com

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Θυμαριά Κοζάνης

*Για οικισμό με το ίδιο όνομα στην Ελλάδα δείτε το λήμμα: [[Θυμαριά Έβρου]]*

Η **Θυμαριά**, είναι ορεινό χωριό της Κοζάνης σε υψόμετρο 680 μέτρα.

## Γεωγραφικά - ιστορικά στοιχεία
Η Κρεμαστή βρίσκεται προς τα ανατολικά όρια του νομού με το νομό Ημαθίας. Απέχει 19 χλμ. βορειοανατολικά από την πόλη της Κοζάνης και 39,5 χλμ. νοτιοδυτικά από τη Βέροια. Η παλιά του ονομασία αρχικά ήταν *Κιοσελέρ* και έτσι αναφέρεται το 1918 στο ΦΕΚ 260Α-31/12/1918 να προσαρτάται στην κοινότητα Ισικού-Κλέρ. Το 1927 μετονομάζεται σε *Κίσσα* και το 1950 σε Θυμαριά. 

Την περίοδο της τουρκοκρατίας στο χωριό, όπως και στα περισσότερα της περιοχής, κατοικούσαν μουσουλμάνοι Γιουρούκοι. Με την ανταλλαγή των πληθυσμών το 1923, χαρακτηρίστηκε αμιγώς προσφυγικό αφού εγκαταστάθηκαν 44 οικογένειες (209 άτομα) προσφύγων από τον Πόντο και την Ανατολική Ρωμυλία (Θράκη). Σύμφωνα με το σχέδιο Καλλικράτης, μαζί με τη Κρεμαστή και την Κοιλάδα αποτελούν τη τοπική κοινότητα Κοιλάδας που ανήκει στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 ο πληθυσμός της είναι 274 κάτοικοι.

## Εξωτερικοί σύνδεσμοι
*Ιστορία της δημοτικής ενότητας Ελλησπόντου από τον ιστότοπο του δήμου Κοζάνης

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης